Sierra Madre Craftsman bungalow with pleasant yard seeks $1.5M - Dan May Real Estate
310 N. Sunnyside Avenue [Cathy Crockett/Podley Properties] Skilderye moet Portugese begrotingstekort uitskakel | Maroela Media
Een van Joan Miró se kunswerke
Die Portugese regering gaan sy versameling skilderye van die Katalaanse skilder, Joan Miró op ‘n veiling van Chistie’s in Londen verkoop. Die land hoop om met die verkoop van die 85 skilderye sowat 100 miljoen euro’s (sowat R1,4 miljard) te verdien.
Die versameling is, volgens die staatsekretaris Jorge Baretto Xavier, nie van groot belang vir Portugal nie, maar die land het wel die geld broodnodig.
‘n Petisie word egter opgestel om die verkoop te verhinder. Die versameling bestaan uit ongeveer ‘n derde van Miró se waardevolste werke en iemand “gek wees om daarvan ontslae te raak,” aldus ‘n kunskenner, Carlos Cabral Nunes.
Portugal wil sy begrotingstekort van byna ses persent van die BNP verlede jaar, tot 4 persent vanjaar verminder.
Miró, wat in 1983 op 90-jarige ouderdom dood is, word as surrealistiese kunstenaar onthou. Hy het veral die onderbewuste aangespreek.